1. कंगना राणावतनं केली उद्धव ठाकरे यांची रावणाशी तुलना

कंगना राणावतनं मुख्यमंत्री उद्धव ठाकरे यांची तुलना रावणाशी करणारा एक फोटो तिच्या ट्विटर अकाऊंटवर शेअर केला आहे. एबीपी माझानं ही बातमी दिली आहे.

Twitter पोस्ट समाप्त, 1

या फोटोत कंगनाला झाशीच्या राणीच्या रुपात दाखवलं आहे. 

ट्वीट करत तिनं म्हटलंय, "अनेक मीम्स माझ्यापर्यंत पोहोचले आहेत. पण, माझे मित्र विवेक अग्निहोत्री यांनी पाठवलेल्या या मीम्समुळे मी भावनिक झाले. लक्ष्मीबाई, वीर शिवाजी यांच्या पावलावर पाऊल ठेवून मी माझे कार्य पुढे करत राहीन. जरी त्यांनी मला घाबरवण्याचा खूप प्रयत्न केला, तरीही मी धैर्याने पुढे जात राहीन."

कंगना राणावत विरुद्ध महाराष्ट्र सरकार हा वाद सध्या पेटला आहे. याची सुरुवात कंगनानं मुंबईची पाकव्याप्त काश्मिरशी केलेल्या तुलनेपासून झाली. त्यानंतर कंगनानं शिवसेनेला तालिबान आणि बाबराची सेना अशीही नावं दिल्याचं बातमीत म्हटलं आहे. 

दरम्यान, कंगना राणावत रविवारी 13 सप्टेंबर रोजी महाराष्ट्राचे राज्यपाल भगत सिंह कोश्यारी यांची भेट घेणार आहे. राजभवनावर संध्याकाळी साडेचार वाजता कंगना राज्यपालांची भेट घेणार आहे. 

2. अ‍ॅक्सिस बँकेत पोलिसांचे पगार वळवले, तो पदाचा सदुपयोग होता का?- एकनाथ खडसे

माझ्यावर केवळ आरोप झाले म्हणून मंत्रिपदाचा राजीनामा देण्यास सांगितलं. मग आरोप झालेल्या पक्षाच्या इतर मंत्र्यांना तो न्याय का लावला गेला नाही, असा सवाल भाजप नेते आणि माजी मंत्री एकनाथ खडसेंनी उपस्थित केला. लोकमतनं ही बातमी दिली आहे. 

पदाचा दुरुपयोग केल्याचा आरोप माझ्यावर ठेवण्यात आला. मग अ‍ॅक्सिस बँकेत पोलिसांचे पगार वळवले, तो काय पदाचा सदुपयोग होता का?असाही प्रश्न खडसेंनी विचारला. 

देवेंद्र फडणवीस मुख्यमंत्री असताना पोलिसांचे पगार अ‍ॅक्सिस बँकेत वळवण्याचा निर्णय घेतला. देवेंद्र यांच्या पत्नी अमृता फडणवीस अ‍ॅक्सिस बँकेत काम करतात. त्यामुळेच हा निर्णय घेण्यात आल्याचा आरोप झाला होता. 

3. सोनिया गांधी वैद्यकीय उपचारासाठी अमेरिकेला रवाना

काँग्रेस अध्यक्ष सोनिया गांधी नियमित वैद्यकीय तपासणीसाठी शनिवारी (12 सप्टेंबर) अमेरिकेला रवाना झाल्या आहेत. इकॉनॉमिक्स टाइम्सनं ही बातमी दिलीय.

सोनिया गांधी

सोनिया यांच्यासोबत त्यांचे पुत्र राहुल गांधी आहेत आणि हे रूटीन मेडिकल चेक-अप असल्याचं ट्वीट काँग्रेस प्रवक्ते रणदीप सुरजेवाला यांनी केलं आहे.

कोरोना व्हायरसच्या... \n\nवरील लेखासाठी मला एक चांगले शीर्षक द्या.
कंगना राणावतचं उद्धव ठाकरेंची तुलना रावणाशी करणारं ट्वीट #5मोठ्याबातम्या